
Forretningsbetingelser 


FlexChange 


postnord 


Generelle oplysninger 


Forretningsbetingelserne gælder for FlexChange. 
Herudover gælder PostNord A/S (i det følgende be- 
nævnt ”PostNord”)'s øvrige forretningsbetingelser 
samt Produktfaktaark for de enkelte produkter. 


1.0 Definition 


FlexChange er en service, hvor modtageren kan om- 
dirigere en forsendelse, der er på vej, ved at give 
PostNord en engangsfuldmagt til enten at aflevere 
forsendelsen på et aftalt sted på modtagerens 
adresse eller at aflevere forsendelsen på et bestemt 
posthus. 


FlexChange kan benyttes på MyPack Home og Post- 
pakker Home, såfremt modtageradressen ikke er til- 
meldt Modtagerflex. FlexChange kan dog ikke be- 
nyttes på værdiforsendelser og forsendelser, som 
kræver modtagerens kvittering. 


2.0 Anmodning om omdirigering 


Når en forsendelse er på vej, fremsender PostNord 
en sms eller email til modtageren med et link, såle- 
des at modtageren kan anmode om FlexChange for 
den pågældende forsendelse. 


Såfremt modtager vælger levering på et aftalt sted 
på adressen, kan dette valg ændres eller fortrydes 
helt indtil PostNord er ankommet på adressen. Æn- 
dring eller fortrydelse af valg kan ske ved at klikke 
på link i den fremsendte sms/email. 


Såfremt modtager vælger levering på et bestemt 
posthus, er det ikke muligt efterfølgende at ændre 
eller fortryde det valgte posthus. Muligheden for le- 
vering til posthus er desuden kun åben en kort pe- 
riode efter fremsendelsen af sms/email. 


3.0 Omdeling 


3.0.1 FlexChange på et aftalt sted på din 
adresse 


Afstanden mellem det sted på modtageradressen, 
hvor der ønskes levering med FlexChange, og det 
sted, hvor forsendelser sædvanligvis afleveres, skal 
være begrænset. Der skal være let og uhindret ad- 
gang til afleveringsstedet. 


Ved anmodning om levering med FlexChange på 
modtageradressen, vil PostNord forsøge at aflevere 
forsendelsen i nævnte rækkefølge: 


1. I brevkassen, hvis mål og vægt tillader det, 

2. På det via FlexChange anviste sted, 

3. Ved personlig aflevering, hvor PostNord ringer 
på, eller 

4. Til afhentning på posthus eller Pakkeboks. 


Ved brug af FlexChange accepterer modtageren at 
påtage sig ansvaret for eventuel bortkomst eller be- 
skadigelse af en forsendelse, efter at PostNord har 
afleveret den på det anviste sted. Det er 

modtagerens ansvar at sikre, at PostNord lovligt kan 
aflevere forsendelsen det anviste sted. 


Det er modtagers ansvar, at aflevering på det anvi- 
ste sted til enhver tid er i overensstemmelse med 
gældende lovgivning. 


3.0.2 FlexChange til et bestemt posthus 


Ved anmodning om levering med FlexChange på et 
bestemt posthus, får modtageren mulighed for at 
vælge imellem et begrænset antal posthuse i nær- 
heden af modtageradressen. 


4.0 Notifikation 


Når en forsendelse med FlexChange er leveret til det 
valgte sted, giver PostNord besked til modtageren. 
Dette sker ved fremsendelse af en sms og/eller en 
e-mail til det mobilnummer/e-mailadresse, som 
modtageren oplyste ved køb af varen hos afsende- 
ren. 


5.0 Behandling af personoplysninger 


PostNord behandler i forbindelse med levering af 
ydelsen personoplysninger om afsender og modta- 
gere af forsendelser, f.eks. navn, adresse, telefon- 
nummer og e-mailadresse. 


PostNord behandler personoplysninger for at kunne 
levere ydelsen, for at kunne udvikle og teste Post- 
Nords IT-systemer, for at kunne udarbejde anony- 
miseret statistik og for at kunne tilbyde yderligere 
ydelser, der er naturligt forbundet med leveringen i 
henhold til Kundeaftalen. 


Yderligere oplysninger om PostNords behandling af 
personoplysninger og om den registreredes ret- 
tigheder i henhold til databeskyttelseslovgivningen 
findes i vores Integritetspolitik på: www.post- 
nord.dk/personlige-oplysninger. 


Den dataansvarlige for behandling af personoplys- 
ninger er PostNord A/S, Hedegaardsvej 88, 2300 
København S. 


6.0 Råderet og erstatningsansvar 


Når modtager anmoder PostNord om at levere en 
forsendelse med FlexChange ved at henstille den et 
anvist sted på adressen, ophører PostNords erstat- 
ningsansvar, når omdeleren har afleveret forsendel- 
sen på det af modtager anviste sted. PostNord er 
ikke ansvarlig for, hvad der sker med forsendelsen, 
når den er afleveret på modtageradressen - hver- 
ken ved bortkomst, vejrligsskader eller lignende. 


Det er modtagerens ansvar at sikre, at PostNord 
lovligt kan aflevere forsendelsen det aftalte sted. 

